Сумын ИТХ-ын Тэргүүлэгчдийн хуралдаанд

Асуудал оруулсан нь: ИТХТ-ийн нарийн

 бичгийн дарга Ц.Бямбадорж

2020.02.10

Нэг. Монгол Улсын Их Хурлын 2020 оны ээлжит

сонгуулийн хэсэг байгуулах тухай

Монгол Улсын Их Сонгуулийн тухай хуулийн 13 дугаар зүйлийн 13.1 дэх заалтад “Сонгогчдын санал авах, тоолох зорилгоор сум, дүүргийн иргэдийн Төлөөлөгчдийн Хурлын Тэргүүлэгчид сонгуулийн хэсгийг ээлжит сонгуулийн жилийн 3 дугаар сарын 01-ний өдрөөс өмнө байгуулж, хэсгийн нутаг дэвсгэр, төвийг зарлана” гэж заасан байгаа.

Мөн хуулийн 13 дугаар зүйлийн 13.2 дахь заалтад хэсэг байгуулахдаа улсын бүртгэлийн асуудал эрхэлсэн төрийн захиргааны байгууллагын саналыг харгалзан иргэний бүртгэлийн цахим сан дахь тухайн засаг захиргаа, нутаг дэвсгэрийн нэгжийн оршин суугчдын байнга оршин суугаа газрын хаягтай, бүртгэлтэй сонгогчдын тоог үндэслэнэ гэж заасан.

Мөн хуулийн 13.3 дахь заалтад “Нэг хэсэг нь суманд 2000-аас дээшгүй, аймгийн төв болон дүүрэгт 3000-аас дээшгүй, сонгогчтой байх бөгөөд нэг хэсэгтбайх сонгогчдын тоо 200-аас доошгүй байх гэсэн шаардлагад нийцүүлэн хэсэг байгуулахаар заасан бол 13.4 дэх заалтад “Сонгогчдын тооноос хамааран баг, хороог хувааж хэсэг байгуулж болох бөгөөд хороог бусад хороотой нэгтгэн хэсэг байгуулахыг хориглоно” гэж заасан байгаа. Мөн хуулинд “Сум, дүүргийн ИТХ-ын Тэргүүлэгчид сонгуулийн хэсгийг байгуулсан өдрөөс хойш 5 хоногийн дотор хэсэг байгуулсан талаарх мэдээллийг улсын бүртгэлийн орон нутаг дахь газар хэлтэст хүргүүлнэ гэж заасан байгаа.

 Монгол Улсын Их Хурлын 2020 оны ээлжит сонгуулийг 2020 оны 06 дугаар сарын 24ний өдөр зохион байгуулахаар УИХ-аас тогтоосон байгаа. Монгол Улсын Сонгуулийн ерөнхий 2020 оны 02 дугаар сарын 03-ны өдрийн “Хуулийн хэрэгжилтийг хангуулах тухай” 2/30 тоот албан бичгийн хүрээнд Хөвсгөл аймгийн ИТХ-ын Ажлын албанаас ирүүлсэн 2020.02.07-ны өдрийн 2/30 тоот албан бичгээр сумдад Сонгуулийн хэсгийг 2020 оны 02 дугаар сарын 10-ны өдөр байгуулж, хэсэг байгуулсан шийдвэрээ 02 дугаар сарын 12-ны дотор аймгийн ИТХ-ын ажлын албанд ирүүлэхийг үүрэг, чиглэл болгосон. Иймд сонгуулийн хэсэг байгуулах асуудлыг хэлэлцүүлэхээр хуралдаанд танилцуулж байна. Монгол Улсын Сонгуулийн ерөнхий 2020 оны 02 дугаар сарын 03-ны өдрийн “Хуулийн хэрэгжилтийг хангуулах тухай” 2/30 тоот албан бичгийг болон Хөвсгөл аймгийн ИТХ-ын Ажлын албанаас ирүүлсэн 2020.02.07-ны өдрийн 2/30 тоот албан бичгийг танилцуулга мэдээлэлд хавсаргаж, та бүхэнд танилцуулж байна. Аймгийн ИТХ-ын ажлын албанаас “Төмөрбулаг сумын сонгогчдын нийт тоог 2589 гэсэн тоон мэдээллийг өгсөн. Улсын бүртгэлийн газраас сонгуулийн насны иргэдийн тоог баг тус бүрээр нь буюу байгуулах хэсэг тус бүрээр нь ирүүлээгүй бөгөөд байгуулагдах хэсгүүдийн сонгогчдын тоо МУИХ-ын сонгуулийн тухай хуулийн 13 дугаар зүйлийн 13.3 дахь заалтыг хангаж байгаа гэж үзэж байна.

1-р баг, Жаргалант, сонгогчдын тоо-

2-р баг, Нарийн, сонгогчдын тоо-

3-р баг, Тариат, сонгогчдын тоо-

4-р баг, Тээл, сонгогчдын тоо-

5-р баг, Сумын төв, сонгогчдын тоо- нийт 2859 сонгогч байна гэсэн тоон мэдээлэл байна. Суманд байгуулагдах МУИХ-ын сонгуулийн хэсгүүдийн дугаарыг Улсын бүртгэлийн ерөнхий газраас ирүүлээгүй тул хэсгийн дугаарыг оруулж батлуулах боломжгүй байна.

Суманд 2020 оны Монгол Улсын Их Хурлын ээлжит сонгууль явуулах, хэсгүүдийнг баг тус бүрээр тооцож 5 хэсэг байгуулж, хэсгийн дугаар, нутаг дэвсгэр, төвийг дор дурьдсанаар батлуулах. Үүнд:

|  |  |  |  |  |
| --- | --- | --- | --- | --- |
| № | Хэсгийн дугаар  | Нутаг дэвсгэр | Хэсгийн төв, /нэршил/ | Санал авах байр  |
| 1 |  -р хэсэг  | 1-р багийн нутаг дэвсгэр /сонгогчид/ | Жаргалант /5-р багийн төв/ | Сумын Соёлын төвийн хүлээгийн танхим |
| 2 |  -р хэсэг  | 2-р багийн нутаг дэвсгэр /сонгогчид/ | Нарийн /2-р багийн төв/ | Багийн Соёлын төв |
| 3 |  -р хэсэг | 3-р багийн нутаг дэвсгэр /сонгогчид/ | Тариат/3-р багийн төв/ | Багийн Соёлын төв |
| 4 |  -р хэсэг  | 4-р багийн нутаг дэвсгэр/сонгогчид/  | Тээл/4-р багийн төв/ | Багийн Соёлын төв |
| 5 |  -р хэсэг  | 5-р багийн нутаг дэвсгэр/сонгогчид/ | Сумын төв/5-р багийн төв/ | ЕБ-ын сургуулийн биеийн тамирын заал /том/ |

Мөн хуулинд “Сум, дүүргийн ИТХ-ын Тэргүүлэгчид сонгуулийн хэсгийг байгуулсан өдрөөс хойш 5 хоногийн дотор хэсэг байгуулсан талаарх мэдээллийг улсын бүртгэлийн орон нутаг дахь газар хэлтэст хүргүүлнэ гэж заасны дагуу өнөөдрийн хурлын “Монгол Улсын Их Хурлын сонгуулийн хэсэг байгуулах тухай” тогтоолын төсөлд сумын ЗДТГ-ын улсын бүртгэгчийг 2 дугаар сарын 12-ны дотор уг шийдвэрийг аймагт хүргүүлэх талаар заалт оруулж үүрэгжүүлэх нь зүйтэй гэсэн саналыг оруулж байна. Энэхүү асуудлыг Монгол Улсын Их Хурлын сонгууулийн тухай хууль түүнтэй нийцүүлэн гаргасан холбогдох хууль тогтоомж, эрх бүхий байгууллагаас ирүүлсэн шийдвэрт нийцүүлэн хэлэлцэн шийдвэрлэж өгөхийг хүсье.

Анхаарал тавьсанд баярлалаа.

МОНГОЛ УЛСЫН ЦОЛ ХҮРТЭХ ОДОН МЕДАЛИАР

ШАГНУУЛАХААР ӨРГӨН МЭДҮҮЛСЭН ХҮНИЙ АНКЕТ

1.Овог. Бямбажав 2. Нэр. Шарбанди 3. Төрсөн огноо. 1950.02.28 4.Хүйс. Эрэгтэй 5. Төрсөн аймаг, сум, хот: Хөвсгөл аймгийн Төмөрбулаг сум 6.Одоогийн харьяалал: Хөвсгөл аймгийн Төмөрбулаг сумын 1 дүгээр баг 7.Нийгмийн байдал. Малчин 8.Регистр. РЛ50022812 9.Боловсрол. Дээд 10.Ажилладаг салбар. ХАА салбарт 11. Мэргэжил: Мал зүйч 12 Улсад ажилласан жил: 44 жил 13. Үүнээс ХАА салбарт ажилласан жил. 39 жил, Мал зүйчээр 20 жил. 14. Урьд болон одоо ажиллаж байгаа газар

|  |  |  |  |
| --- | --- | --- | --- |
| д/д | Ажлын газрын нэр | Хугацаа | Эрхэлсэн ажил |
| 1 | Хөвсгөл аймгийн Их уул сум | 1975-1981 | Ерөнхий мал зүйч |
| 2 | Хөвсгөл аймгийн Төмөрбулаг сум | 1981-1986 | Сум нэгдлийн дарга, мал зүйч |
| 3 | Улаанбаатар хот | 1986-1988 | Намын дээд сургууль |
| 4 | Хөвсгөл аймгийн Жаргалант сум | 1988-1991 | Сум нэгдлийн дарга |
| 5 | Хөвсгөл аймгийн Төмөрбулаг сум | 1991-2001 | Давшилт ХХК захирал, засаг дарга |
| 6 | Хөвсгөл аймаг дахь Говь жуулчин амралтын газар | 2001-2010 | дарга, түүхий эдийн төлөөлөгч |
| 7 | Хөвсгөл аймгийн Төмөрбулаг сум | 2010 оноос | Тэтгэвэрт, мал зүйч |

15. Урьд нь шагнагдаж байсан шагналууд /Монгол улсын цол, одон медаль/

|  |  |  |
| --- | --- | --- |
| д/д | Шагналын нэр | Хэдэн онд |
| 1 | Ардын хувьсгалын 70,80,90 жилийн ойн медаль | 1991, 2001, 2011 |
| 2 | Засгийн газрын хүндэт жуух бичиг | 1981 |
| 3 | ХАА-н салбарын тэргүүний ажилтан | 1996 |
| 4 | Алтан гадас одон | 2015 |
| 5 | Хөдөлмөрийн гавьяаны улааны тугийн одон  | 2018 он  |

16. Шагнуулах үндэслэл: Улсад 44 жил ажиллахдаа хөдөө аж ахуйн салбарт 39 жил үүнээс Мал зүйчээр 20 жил үр бүтээлтэй ажилласан. Хөвсгөл аймгийн Төмөрбулаг сумын “Эрчим хар үүлдрийн ямаа”-г анх ямааг үндсэн сайжруулагчаар тус тус ашиглан үржүүлж малын ашиг шим, үүлдэр угсааг сайжруулан ажиллаж, шилмэл ямааны улсын үржилийн фермийг 1985 онд байгуулж, ямаан сүргийг өөр дотор нь үржүүлж ажилласаны үр дүнд Төмөрбулаг суманд үржүүлж байгаа хар ямааг ХААЯ-ны сайдын 1996 оны 12-р сарын 14-ны өдрийн А/70 тоот тушаалаар ноолуур, махны хэвшилийн нутгийн шилмэл ямааг “Эрчим омгоор” батлуулсан. Б.Шарбандийн ажлын санаачлага үр дүнгээр Төмөрбулаг сумын Эрчим” ямааг үүлдэр болгохоор судалгаа, шинжилгээ, үржил-селекцийн ажлыг холбогдох бусад байгууллагуудтай хамтран хийж гүйцэтгэн ажиллаж, Хүнс хөдөө аж ахуй, хөнгөн үйлдвэрийн сайдын 2017 оны 12 дугаар сарын 22-ны өдрийн А/176 дугаар тушаалаар Монгол Улсанд шинээр бүтээгдсэн Хөвсгөл аймгийн Төмөрбулаг сумын “Эрчим хар үүлдэр”-ийн дугаар я-8 бүртгэлд үүлдрээр бүртгэгдсэн.

17.Ямар шагналаар шагнуулах хамт олны саналын хувь: Багийн иргэдийн Нийтийн Хуралд оролцсан иргэдийн 100%-ийн саналаар Монгол Улсын төрийн дээд шагнал “Гавьяат мал зүйч” шагналаар шагнуулахаар өргөн мэдүүлж байна.

ХӨВСГӨЛ АЙМГЙИН ТӨМӨРБУЛАГ СУМЫН

1 ДҮГЭЭР БАГИЙН ИРГЭН БЯМБАЖАВЫН

ШАРБАНДИЙН АЖИЛ БАЙДЛЫН ТОДОРХОЙЛОЛТ

2020.02.03 Жаргалант

Тус сумын 1 дүгээр багийн иргэн ахмад мал зүйч, Бямбажавын Шарбанди нь 1950 онд Төмөрбулаг суманд төрсөн. ам бүл -2, Эхнэр Ц.Даваажаргалын хамт амьдардаг,. Б.Шарбанди нь Мөрөн 10 жилийн дунд сургууль, ХАА-н дээд сургуулийг 1975 онд суралцан төгссөн. 1975-1981 онд Их-Уул, 1981-1986 онд Төмөрбулаг суманд ерөнхий мал зүйч, сум нэгдлийн даргаар ажиллаж байгаад 1986-1988 онд Намын дээд сургуульд суралцан төгсөж 1988-2001 онд Жаргалант, Төмөрбулаг сум, нэгдлийн дарга, Давшилт ХХК-ны захирал, засаг даргаар, 2001-2010 онд үйлдвэр, худалдааны “Говь” ХХК-ны Говь жуулчин, Рашаант амралтын даргаар ажиллаж байгаад тэтгэвэртээ гарч одоо болтол Төмөрбулаг суманд “Эрчим” ямааг үүлдэр болгохоор судалгаа, шинжилгээ, үржил-селекцийн ажлыг холбогдох бусад байгууллагуудтай хамтран хийж гүйцэтгэн ажиллаж амьдарч байна. Их-Уул суманд эрлийз хонь, үхэр үржүүлж байсан тул аж ахуй үйлдвэрлэлийн ажилд дүн шинжилгээ хийж эрлийз хонины төл их хорогдож байсанд судалгаа дүгнэлт гарган эрлийз хонь Их-Уул суманд үржүүлэхэд байгаль, цаг агаар, ус, ургамал тохирохгүй гэж дүгнэлт гарган дээд удирдлагуудад уламжлан ХААЯ-аас ирж үзэн 1977 онд эрлийз хонин сүргээ Тариалан суманд шилжүүлж, үхрийг “Алтау” үүлдрээр, хонийг Дархад омгийн хуцаар, ямааг Төмөрбулаг сумын хар ямааг үндсэн сайжруулагчаар тус тус ашиглан үржүүлж малын ашиг шим, үүлдэр угсааг сайжруулан ажиллаж байв. Төмөрбулаг сумын хар ямааг 1982 онд ангилан 1, 2-р ангийн шилмэл ямааг 2-р бригадад, бусад ямааг 1, 3-р бригадад, хонин сүрэг, сарлаг үхрийг 4-р бригадад төрөлжүүлэн суурь зохион байгуулалт хийж үржилийн бодлого боловсруулан ажилласаны үр дүнд шилмэл ямааны улсын үржилийн фермийг 1985 онд байгуулж, ямаан сүргийг өөр дотор нь үржүүлж ажилласаны үр дүнд Төмөрбулаг суманд үржүүлж байгаа хар ямааг ХААЯ-ны сайдын 1996 оны 12-р сарын 14-ны өдрийн А/70 тоот тушаалаар ноолуур, махны хэвшилийн нутгийн шилмэл ямааг “Эрчим омгоор” батлуулсан билээ. “Эрчим” омгийн ямаанд зохиох үржил селекцийн ажлыг гүнзгийрүүлж, тохиромжтой хэвшилийн ямааны тоог олшируулах, удам үүсгэгчийг илэрүүлэн селекцэд ашиглах, удмын сүргүүдийг бий болгож, тэдгээрийн онцлог, шинж тэмдгүүдийн шүтэлцээг тодорхойлсны үндсэн дээр сүргийн болон ноолуурын чанарыг сайжруулахад голлон анхаарч, ноолуурыг 14-16 микрометр байлгахаар үржилийн ухна сонгон бойжуулах, ашиглах, худалдан борлуулах ажлыг зохион байгуулан судалгаа шинжилгээний ажлыг үргэлжлүүлэн одоо болтол “Эрчим” хар ямаан сүрэгт үржил селекцийн ажлыг гардан болон удирдан ажиллаж байна. Ингэж ажилласны үр дүнд Мал аж ахуйн эрдэм шинжилгээний хүрээлэн, ХААИС-ын эрдмийн зөвлөлийн хамтарсан хурлаар “Эрчим” омгийн хар ямааг үүлдэр болгох тодорхойлолтыг 2016 онд оруулан хэлэлцүүлж, “Эрчим” ямааг үүлдрээр баталгаажуулах саналыг эрдмийн зөвлөлийн гишүүдийн 100 хувийн саналаар дэмжсэн болно. Төмөрбулаг суманд үржүүлж буй “Эрчим” омгийн хар ямааг үүлдэр болгох зорилгоор явуулсан үржил селекцийн ажлын үр дүнд хянан магадлагаа хийх, баталгаажуулах ажлын хэсгийн бүрэлдэхүүнийг ХХААХҮ-ийн сайдын 2016 оны А-33 тушаалаар баталсан болно. Сайдын тушаалын дагуу “Эрчим” хар ямаанд явуулсан үржил селекцийн ажлын үр дүнд хянан магадлагаа хийх ажлын хэсгийн бүрэлдэхүүн “Эрчим” хар ямаанд явуулсан үржил селекцийн ажилтай танилцаж хар ямаанд ангилалт, жигнэлт хийж малчидтай ярилцан, ямааны ноолуурын гарц, урт, өнгө туяа, биеийн хэмжээ зэргийг тодорхойлон “Эрчим” хар ямааны үүлдрийн тодорхойлолтыг хүлээн зөвшөөрч, ажлын хэсгийн бүрэлдэхүүн хийсэн ажлынхаа тайланг ХХААХҮ-ийн сайдын зөвлөлд танилцуулахаар бэлэн болгосон болно. Төмөрбулаг сум 1985 онд мал өсгөх төлөвлөгөөг таван төрөл дээр нь биелүүлж сумаараа 7-р таван жилийн гавьшгайч сум болж байв. Мөн Төмөрбулаг, Жаргалант суманд отор нүүдлийг жил дараалан хийж, мал аж ахуйн салбарт хийгдэх шинэчилэлийн үндэс нь эзэн өмч хоёрын хоорондын харилцааг ойртуулах, хариуцлагын болон үр дүнг тодорхой болгох зорилгоор малчидтай түрээсийн гэрээ хийх замаар удирлага, аж ахуй зохион байгуулалтын тодорхой арга хэмжээ авч ажилласаны үр дүнд сумын мал сүрэг жил дараалан өсч, үйлдвэр бригадын мужаан цехийг төрөлжүүлэн ажилласаны үрээр “Давшилт”, “Улаан туг” нэгдэлийн мөнгөн орлого 1975 онд 2,6 сая, 1985 онд 4,5 сая, 1990 онд 5,5 сая төгрөгт хүрч одоо ч Жаргалант суманд мужааны цехүүд ажилласан хэвээр байна. Б.Шарбанди даргатай хамт ажиллаж байсан мэргэжилтнүүдээс Ц.Бямбажав, С.Хадбаатар, Т.Энхтуяа, Б.Ганзориг, Т.Эрдэнэбат нар Жаргалант, Түнэл, Төмөрбулаг сумын засаг даргаар ажиллаж байсан ба одоо ч Т.Эрдэнэбат Засаг даргаар ажиллаж байна. Мөн МУ-ын аудитын газрын санхүү эрхэлсэн ахлах мэргэжилтнээр ажиллаж байгаа С.Оюунгэрэл, аймгийн Төрийн банкны ахлах мэргэжилтэн М.Бат-Эрдэнэ нарын мэргэжилтнүүдийг төрийн захиргаа болон аж ахуйн ажилд сурган бэлтгэж байв. Удирдлагад нь ажиллаж байсан хамт олны дотроос ажил үйлсээрээ үлгэрлэн байж амжилт бүтээлийн эзэд болсон олон алдартнууд төрөн гарсны дотор МУ-ын хөдөлмөрийн баатар, улсын хошой аварга П.Цагаач ямаан сүргийг олон жил тогтвортой маллаж, эм ямааны дундаж амьдын жинг 54-57 кг-д хүргэж байв. БНМАУ-ын залуу аварга малчин ямаачин Б. Батмөнх, улсын аварга малчин ямаачин Г. Төөчөө, улсын сайн малчин Д. Зориг, 2017 онд 2-р багийн цөм сүргийн малчин ямаачин Б. Дашдондог улсын сайн малчин болсон юм. Б.Шарбанди нь Жаргалант суманд ажиллаж байхдаа тус сумын 2-р багийн Цэцүүхийн эхний огт ашигладаггүй байсан “Нурын” давааг аж ахуйн аргаар засаж 10 мянган мал хавар намар нутаглах малын нөөц бэлчээрийг илрүүлэн ашиглаж байв. Мөн “Төмөрбулаг” суманд 1984-1986 онуудад аж ахуйн хөрөнгөөр “Давшилт” нэгдэлийн үйлдвэрлэлийн бригадын ажилчдаар 2 давхар конторын барилга, 24 машины авто гражийг тус бүр барьж ашиглалтанд оруулсан. “Давшилт” нэгдэл хувьчилагдах 1991 онд конторын барилгыг төрийн захиргааны мэдэлд үнэгүй шилжүүлэн өгснөөр одоо “Төмөрбулаг” сумын ЗДТГ, сумын хүн эмнэлэг зэрэг байгууллага байрлан ажил үйлчилгээгээ явуулан ажиллаж байна. 1991 онд 800 тн тэжээл хадгалах зориулалт бүхий чулуун агуулах барьж ашиглалтанд оруулсан нь одоо болтол хэвийн ашиглагдаж байна. Б.Шарбандийг мал зүйч, сум нэгдэлийн даргаар ажиллаж байх хугацаанд сумын нийт мал сүрэг байнга өсөж 1980 онд 101,8 мянган толгой, 1985 онд 110,3 мянган толгой, 1990 онд 110,4 мянган толгой малтай болж 1985 онд бүх арл түмний социалист уралдаанд амжилт гаргаж сумаараа 7-р таван жилийн гавьшгайч хамт олон болж, дурсгалын тэмдэг, МАХН-н төв хороо, Сайд нарын зөвлөл, МҮЭТЗ, МХЗЭ-ийн төв хорооны баярын бичиг, 1987 онд аймаг сум хот хорооны АДХ-н гүйцэтгэх захиргааны дунд зарласан болзолт уралдаанд Төмөрбулаг сум 2-р байр эзлэн баярын бичиг 600 төгрөг, Төмөрбулаг сум 2000 онд аймагт бүхийл ажлаараа гарган 1-р байранд шалгарч шилжин явах туг мөнгөн шагналаар тус тус шагнуулж байлаа. Б.Шарбандийн “Эрчим” хар ямаанд явуулсан үржил селекцийн ажлын үр дүнд Хангай уулын ойт хээрийн бүсэд хамаарах далайн түвшинээс дээш дундачаар 1790 м өргөгдсөн бүс нутгийн байгаль цаг уурын нөхцөлд дасан зохицсон жин ихтэй, арвин нарийн ноолууртай хар зүсмийн “Эрчим ямаа” нь морфологийн, физоилогийн ашиг шим, удам зүй зэрэг биологийн онцлог шинж чанар, ашигтай шинжээ үр төлдөө баттай удамшуулах чадвартай, өргөн тархалттай, тоо толгойн хувьд хангалттай (Төмөрбулаг сум 164 мянган ямаа) ноолуур-махны хэвшлийн “Эрчим” үүлдрийн ямаан сүрэг бий болжээ. Энэхүү ямаан сүрэг бий болсноор нэг ямаанаас гарах ноолуурын гарц омгоор батлагдсан 1996 оноос 2014 онд 115 граммаар нэмэгдсэн нь жил бүхэн 16,2 тонн ноолуур буюу 1,135,050,0 сая (нэг тэрбум нэг зуун гучин таван сая тавин мянган) төгрөг ноолуурын нэмэгдэлээс малчдад орлого болон очиж байна. “Эрчим хар” үүлдрийн ямааны талаар омог болох цаг үеэс нь эхлэн ХАА-н чиглэлийн олон судлаач, эрдэмтэд судалгаа, шинжилгээний ажлын гарын авлага, эрдмийн бүтээл, ном товхимол болгон бичиж нилээдгүй олон бүтээл, ном товхимол хэвлэгдэн олны хүртээл болж, ХАА-н хөгжил, үйлдвэрлэлийн хэрэгцээний гарын авлага, ширээний ном болон ашиглагдаж байгаа. Үүний дотроос Төмөрбулаг суманд нэгдлийн болон сумын Засаг даргаар олон жил үр бүтээлтэй ажилласан Монгол Улсын Зөвлөх мал зүйч Б.Шарбандийн 2018 онд бичиж хэвлүүлсэн “Эрчим хар” үүлдрийн ямаа хэмээх эрдэм шинжилгээ, судалгааны чиглэлийн бүтээл нь цаашид “Эрчим хар” үүлдрийн ямааг шинжлэх ухааны үндэслэлтэй судалгаа, шинжилгээнд суурилан өсгөн үржүүлэх орон нутаг, малчдад чухал ач холбогдолтой бүтээл болсон байна. Б.Шарбанди нь сумын Иргэдийн Төлөөлөгчдийн Хурлаас 2014 онд баталсан “Эрчим хөгжил-2021” дунд хугацааны төлөвлөгөөнд “Эрчим хар” ямааг үүлдрээр баталгаажууллаа. Иргэдийн Төлөөлөгчдийн Хурлаас иргэд малчдын санал санаачилгыг дэмжин, Эрчим омгийн ямааг үүлдрээр баталгаажуулах ажлыг бодлогын саналыг тусгаж, ИТХ-ын Тэргүүлэгчдийн 2015 оны 39 дүгээр тогтоолоор “Эрчим омгийн хар” ямааг үүлдэр болгох ажлыг хэсгийн бүрэлдхүүнд орж, үр днтэй ажиллаж, “Эрчим хар” ямааг үүлдрээр баталгаажуулах ажлын бэлтгэл зохион байгуулалтыг бүрэн хангаж ажилласан. Б.Шарбандийн ажлын санаачлаг үр дүнгээр Төмөрбулаг сумын Эрчмийн хар ямаа нь Хүнс хөдөө аж ахуй, хөнгөн үйлдвэрийн сайдын 2017 оны 12 дугаар сарын 22-ны өдрийн А/176 дугаар тушаалаар Монгол Улсанд шинээр бүтээгдсэн Хөвсгөл аймгийн Төмөрбулаг сумын “Эрчим хар үүлдэр”-ийн дугаар я-8 бүртгэлд үүлдрээр бүртгэгдсэн. Мөн уг үүлдрийн ямааны чанарыг цаашид улам сайжруулах зорилгоор сумын ИТХ-д санал оруулж, ИТХ-аас “Эрчим хар” үүлдрийн ямааны үржил селекцийн ажлыг шинжлэх ухааны үндэстэй судалгаа, шинжилгээнд суурилан тодорхой үе шаттайгаар зохион байгуулах зорилгоор ИТХ-ын Тэргүүлэгчдийн 2017 оны 45 дугаар тогтоолоор “Төмөрбулаг сумын “Эрчим хар” үүлдрийн ямаанд 2017-2021 онд явуулах үржлийн ажлын төлөвлөгөөг батлан хэрэгжилтийг хангуулах ажлыг санаачлан хэрэгжүүлсэн. Иймд ахмад мал зүйч Б.Шарбандийн хөдөлмөр бүтээлийг үнэлж, 1дүгээр багийн ИНХ-ын хуралдаанаас дэвшүүлсэн саналыг дэмжин, сум орон нутгаас түүний ажлын амжилт, бүтээл, үр дүнг үнэлэн “Монгол Улсын гавьяат мал зүйч” шагналд өргөн мэдүүлж байна.

Хөвсгөл аймгийн Төмөрбулаг сумын

Засаг дарга Т.Эрдэнэбат